# ALAPÍTÓ OKIRAT

**Erzsébetvárosi Közrendvédelmi, Közbiztonsági, Vagyonvédelmi és Szolgáltató**

## Közhasznú Nonprofit Korlátolt Felelősségű Társaság „végelszámolás alatt”

###### (Egységes szerkezetben a Képviselő-testület 22/2010. (III. 5.) számú határozatában foglaltakkal)

### Budapest, 2010. március 5.

**Erzsébetvárosi Közrendvédelmi, Közbiztonsági, Vagyonvédelmi és Szolgáltató Közhasznú Nonprofit Korlátolt Felelősségű Társaság „végelszámolás alatt”**

## preambulum

A köznyugalomról, a közrendről, a biztonságérzetről, a tűzbiztonsági, műszaki mentési feladatokról való gondoskodás iránti szükséglet társadalmi közös szükségletből ered, amelynek kielégítése részben önkormányzati feladatkört jelent.

A helyi önkormányzatokról szóló 1990. évi LXV. törvény 8 §. (1) bekezdése a helyi közszolgáltatások körében az önkormányzat feladatává teszi – egyebek mellett - a helyi közbiztonságról és tűzvédelemről való gondoskodást. E törvényhely azt a jogalkotói felismerést tükrözi, hogy az önkormányzatoknak is vannak valóságos rendfenntartói funkciói. E közösségi funkciók a helyi közösségek közvetlen szükségleteiből fakadnak, és ezért ezeknek a helyi szükségleteknek a kielégítése saját, helyi feladatkört jelentenek.

Jelen Alapító Okirat azt a szervezeti intézményi keret létrehozását célozza, amelyre az önkormányzat átruházza e szolgáltató jellegű igazgatási feladatok végrehajtását, és amely képes eleget tenni az említett elvárásoknak, képes megvalósítani az ezzel kapcsolatos helyi önkormányzati feladatokat.

Olyan szervezet létrehozására irányul, amely képes a közrend, közbiztonság, a térfigyelő rendszer üzemeltetésére az ön- és vagyonvédelemre, valamint a közlekedésbiztonságra neveléssel és más közhasznú tevékenységével a legnagyobb erőt mozgósítani a kerület köz- és tűzbiztonságának, az ifjúság védelmének javítása érdekében, és rugalmasan, a piaci viszonyokhoz, piaci magatartással képes alkalmazkodni.

A fentiek alapján az alapító a Polgári Törvénykönyvről szóló 1959. évi IV. törvény (továbbiakban: Ptk.) 57‑60. §-a, a gazdasági társaságokról szóló 1997. évi CXLIV. törvény I‑VII. és XI. fejezetei, valamint a közhasznú szervezetekről szóló 1997. évi CLVI. törvény (továbbiakban: Kszt.) alapján jogi személyiséggel rendelkező közhasznú társaságot hoz létre. A társaság működésére – a vonatkozó jogszabályokon kívül – a 1997. évi CXLIV. törvény helyett a gazdasági társaságokról szóló 2006. évi IV. törvény (továbbiakban: Gt.) valamint a köztulajdonban álló gazdasági társaságok takarékosabb működéséről szóló 2009. évi CXXII. törvény rendelkezései alkalmazandók.

A társaság jogállása: kiemelkedően közhasznú nonprofit korlátolt felelősségű társaság.

**I.**

**A TÁRSASÁG CÉGNEVE, SZÉKHELYE ÉS IDŐTARTAMA**

|  |  |
| --- | --- |
| **1. A társaság elnevezése:** | **Erzsébetvárosi Közrendvédelmi, Közbiztonsági, Vagyonvédelmi és Szolgáltató Közhasznú Nonprofit Korlátolt Felelősségű Társaság „végelszámolás alatt”** |
| **2. A társaság székhelye:** | 1077 Budapest, Almássy tér 1. |
| **3. A társaság időtartama:** | Határozatlan idő |
| **4. A társaság tevékenysége kezdő időpontja:** | 2005. október 4. |

**II**.

## A TÁRSASÁG TEVÉKENYSÉGI KÖREI

A társaság tevékenységi körének tagozódása a következő:

1. Kszt. 26. § c) pontjában megjelölt *közhasznú* tevékenységek;
2. TEÁOR-ban megjelölt *cél szerinti közhasznú* tevékenységek [Kszt. 26. § b) pont];

a) a Kszt. 26. § c) pontjában megjelölt közhasznú tevékenységek:

- 4. Nevelés és oktatás, képességfejlesztés, ismeretterjesztés (Kszt. 26. § c) pont 4. alpont)

TEÁOR’08

85.59’08 Máshova nem sorolt egyéb oktatás

- 15. Közrend és közlekedésbiztonság védelme, önkéntes tűzoltás, mentés, katasztrófa-elhárítás (Kszt. 26. § c) pont 15. alpont)

TEÁOR’08

84.24’08 Közbiztonság, közrend (főtevékenység)

- 23. Bűnmegelőzés és áldozatvédelem (Kszt. 26. § c) pont 23. alpont)

TEÁOR’08

74.90’08 Máshova nem sorolt egyéb szakmai, tudományos, műszaki tevékenység

80.20’08 Biztonsági rendszer szolgáltatás

84.24’08 Közbiztonság, közrend (főtevékenység)

b) A társaság cél szerinti közhasznú tevékenységei:

TEÁOR’08

74.90’08 Máshova nem sorolt egyéb szakmai, tudományos, műszaki tevékenység

80.20’08 Biztonsági rendszer szolgáltatás

84.24’08 Közbiztonság, közrend (főtevékenység)

85.59’08 Máshova nem sorolt egyéb oktatás

Az alapító kijelenti, hogy a társaság vállalkozási tevékenységét csak a közhasznú céljainak megvalósítása érdekében, azokat nem veszélyeztetve végzi.

A társaság az alapító okirat ellenjegyzésének napjától a létrehozni kíván társaság előtársaságaként működik. A társaság üzletszerű gazdasági tevékenységet csak a gazdasági társaság cégbejegyzése iránti kérelem benyújtását követően folytathat, a hatósági engedélyhez kötött tevékenységet a társaság csak a társaság bejegyzése és az engedély kézhezvételét követően gyakorol.

A társaság a közhasznú jogálláshoz kapcsolódó kedvezményekre legkorábban a társaság közhasznú jogállása megszerzésének időpontjától, vagyis a társaság közhasznú jogállású társaságként történő nyilvántartásba vételének időpontjától és a társadalmi közös szükséglet kielégítéséért felelős szervvel kötött megállapodás időpontjától jogosult.

**III.**

**A TÁRSASÁG TÖRZSTŐKÉJE**

1. A társaság törzstőkéje: **3.000.000 Ft, azaz hárommillió forint** pénzbeli betétből áll.
2. Az alapító kijelenti, hogy a társaság működésének megkezdéséhez szükséges tárgyi feltételeket biztosítja.
3. Az alapító az előzőekben rögzített pénzbeli hozzájárulást az alapító okirat aláírásakor a társaság rendelkezésére bocsátotta oly módon, hogy 3.000.000 Ft-ot, azaz hárommillió forintot az alapító okirat aláírásától számított 8 napon belül elhelyezett a társaság bankszámlaszámán.
4. A befizetett törzsbetétek minden 10.000 Ft-ja egy szavazatra jogosít.

**IV.**

**nyereségfelosztás**

A Társaság a tevékenységéből származó nyereséget nem osztja fel, azt az alapító semmilyen formában a Társaságtól nem vonhatja el. A nyereséget az alapító-okiratban meghatározott tevékenységére fordítja.

**V.**

**A TÁRSASÁG SZERVEI**

##### Alapító

1. A társaság alapítója: **BUDAPEST FŐVÁROS VII. KERÜLET ERZSÉBETVÁROS ÖNKORMÁNYZAT (1073 Budapest, Erzsébet krt. 6.)**

A társaság legfőbb irányító szerve (vezetőszerv) az alapító Önkormányzat Képviselő-testülete. A társaság legfőbb szerve hatáskörébe tartozó kérdésekben az alapító Képviselő-testülete dönt.

1. A Társaság legfőbb szervének kizárólagos hatáskörébe tartozik:
   1. A mérleg megállapítása, az éves költségvetés meghatározása, az éves beszámoló jóváhagyása, közhasznúsági jelentés elfogadása.
   2. Munkáltatói jogok gyakorlása (közül): Az ügyvezető megválasztása, visszahívása, díjazásának megállapítása, illetőleg az ügyvezető felett a munkaviszony létesítésével és megszüntetésével kapcsolatos munkáltatói jogok gyakorlása, az ügyvezető munkaviszonnyal összefüggő (felróható) magatartása miatti esetleges szankcionálás, kivéve az egyéb munkáltatói jogokat, amelyeket a polgármester gyakorol; egyéb munkáltatói jog alatt minden más munkáltatói jogot kell érteni, amely a fentiekben nincsen felsorolva.
   3. Olyan szerződés megkötésének jóváhagyása, amelynek értéke a törzstőke legalább ¼-ét meghaladja, illetőleg amelyet a Társaság ügyvezetőjével, alkalmazottjával vagy ezek közeli hozzátartozójával köt, kivéve, ha a szerződések megkötése a Társaság szokásos tevékenységéhez tartozik.
   4. Az ügyvezető és a Felügyelő Bizottsági tagok ellen kártérítési igények érvényesítése, további intézkedés az ügyvezető ellen indított perekben a társaság képviseletéről.
   5. A Társaság megszűnésének, átalakulásának, egyesülésének, beolvadásának, és szétválásának elhatározása, valamint más gazdasági társaság alapításáról, illetve működő társaságba tagként való belépéséről történő döntése;
   6. Az alapító okirat módosítása.
   7. Olyan  szerződések jóváhagyása, amelyet a Társaság a társadalmi közös szükséglet kielégítéséért felelős szervvel köt a közhasznú tevékenység folytatásának feltételeiről
   8. A Felügyelő Bizottság tagjának megválasztása, visszahívása, díjazásuk megállapítása.
   9. A társaság könyvvizsgálója díjazásának megállapítása.
   10. A legfőbb szerv köteles szabályzatot alkotni a gazdálkodó szervezet vezető tisztségviselői, felügyelő bizottsági tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni. A szabályzatban foglaltak alapján a legfőbb szerv kizárólagos hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása. Munkabér alatt a Munka Törvénykönyve 142/A. § (3) bekezdésében foglaltak értendők.
   11. Minden egyéb, amelyet a törvény az alapító kizárólagos jogkörébe utal.

A Társaság legfőbb szervének hatáskörét az alapító gyakorolja.

##### A legfőbb szerv működése

1. A legfőbb szerv félévenként jóváhagyott ülésterv szerint végzi munkáját. Az üléstervet minden év január 31-ig, illetve július 31-ig a polgármester terjeszti elő. A jóváhagyott üléstervet közzé kell tenni a kerületi újságban.
2. A legfőbb szerv ülését a Képviselő-testület rendes ülésének időpontjában tartja.
3. A legfőbb szerv ülését a polgármester, akadályoztatása esetén a helyettesítéssel megbízott alpolgármester hívja össze.
4. A legfőbb szerv tagjainak, a felügyelő bizottsági tagoknak és más meghívottaknak a meghívót legalább az ülést megelőző tizenöt nappal kell megküldeni. A meghívónak tartalmazni kell az ülés helyét és időpontját, az ülés napirendi pontjait és azok előadóját, valamint a kapcsolódó írásos előterjesztéseket mellékletként. A meghívót – mellékletei nélkül – a Polgármesteri Hivatal hirdetőtábláján közzé kell tenni.
5. Soron kívüli ülést kell összehívni a polgármester döntése, a legfőbb szerv tagjai egyötödének, illetve a felügyelő bizottságnak a tárgy és a javasolt időpont megjelölésével előterjesztett indítványa alapján.
6. A legfőbb szerv ülése nyilvános, melyen a felügyelő bizottság tagjai tanácskozási joggal vesznek részt. A könyvvizsgáló köteles az üléseken részt venni.
7. A taggyűlésen a tagot erre meghatalmazott személy is képviselheti. Nem lehet meghatalmazott az ügyvezető, a felügyelőbizottság tagja és a könyvvizsgáló. A meghatalmazást közokiratba vagy teljes bizonyító erejű magánokiratba kell foglalni.
8. A legfőbb szerv akkor határozatképes, ha az ülésen a tagoknak több mint fele jelen van.
9. A legfőbb szerv döntéseit általában nyílt szavazással hozza. A legfőbb szerv titkos szavazást tarthat választás, kinevezés, felmentés, fegyelmi megbízás adása és visszavonása, fegyelmi eljárás megindítása, fegyelmi büntetés kiszabása tárgyalásakor, ha az érintett a nyilvános tárgyalásba nem egyezik bele, továbbá összeférhetetlenségi és kitüntetési ügy tárgyalásakor.
10. A javaslat elfogadásához a jelenlévő tagok több mint felének igen szavazata szükséges.
11. A Társaság mérlegének megállapítása, az éves költségvetés meghatározása, az éves beszámoló jóváhagyása, amelyet a Társaság a társadalmi közös szükséglet kielégítéséért felelős szervvel köt, az alapító joga. Ezek elfogadásához a legfőbb szerv tagjai több, mint felének igen szavazata szükséges.
12. A határozathozatalban nem vehet részt az a személy, aki vagy akinek közeli hozzátartozója [Ptk. 685. § b) pont], élettársa (a továbbiakban együtt: hozzátartozó) a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve a társadalmi szervezet által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

A Gt. 20. § (5) bekezdésében és a Kszt. 8. § (1) bekezdésében írt eseteken felül nem szavazhat az a tag sem, aki az adott kérdésben saját személyében közvetlenül érdekelt.

1. Az alapító - a megválasztással, illetve kinevezéssel kapcsolatos ügyek kivételével - a hatáskörébe tartozó döntés meghozatalát megelőzően köteles az ügyvezető, valamint a felügyelő bizottság véleményét megismerni. Ezért az alapító legkésőbb az ülést megelőző tizenöt nappal korábban az érintetteknek megküldi a véleményük kialakításához szükséges anyagokat.
2. Halaszthatatlan döntés esetében a vélemény beszerzése rövid úton (pl. távbeszélő, fax, e-mail) történik, azonban az így véleményt nyilvánító személy nyolc napon belül köteles véleményét írásban is a döntést hozó rendelkezésére bocsátani. Az írásos vélemény vagy az ülésről készült jegyzőkönyv, illetve annak kivonata nyilvános, azt az alapító határozatával együtt - a döntés meghozatalától számított harminc napon belül - a cégbíróságon a cégiratok közé letétbe kell helyezni.

Amennyiben a döntés nem halaszthatatlan, úgy legalább 15 napot kell hagyni a döntés kialakítására.

##### A legfőbb szerv döntésének nyilvántartása

1. A legfőbb szerv üléseiről hangfelvétel készül. A hangfelvételt öt évig meg kell őrizni.
2. A hangfelvételen rögzített jegyzőkönyv írásba foglalt teljes szövegű hitelesített példánya tartalmazza a legfőbb szerv döntésének helyét, tartalmát, időpontját és hatályát, a jelenlévőket illetve a döntést támogató és ellenkezők számarányát. E döntéseket tartalmazó jegyzőkönyvet a Társaság ügyvezetője tartja nyilván.
3. A teljes jegyzőkönyv megtekintésének lehetőségét a Polgármesteri Hivatal Ügyfélszolgálati Irodáján minden állampolgár számára biztosítani kell. A jegyzőkönyv megtekintésének lehetőségét, pontos helyét és időpontját a jegyzőkönyv elkészítését követő 15 napon belül a kerületi lapban rendszeresen közölni kell.
4. A teljes jegyzőkönyv két példányát – mint nem selejtezhetőt – irattározni kell.
5. A legfőbb szerv írásba foglalt döntéseit az érintetteknek 10 napon belül meg kell küldeni.

##### Ügyvezető, végelszámoló

1. A Társaság ügyeinek intézését és a Társaság képviseletét az alapító által meghatározott időtartamra megválasztott ügyvezető látja el.
2. Az ügyvezetői megbízás meghosszabbítható. Az ügyvezető visszahívására az alapító jogosult, de a visszahívással egyidejűleg köteles új ügyvezetőt választani.
3. Az ügyvezető önállóan képviseli a Társaságot harmadik személyekkel szemben, bíróságok és más hatóságok előtt. Az ügyvezető képviseleti joga korlátlan.
4. A társaságnak egy ügyvezetője van, akinek díjazását az alapító határozza meg.
5. Az ügyvezető gyakorolja a munkáltatói jogokat a társaság alkalmazottai felett, megállapítja azok díjazását.
6. Az ügyvezető az alapító hozzájárulása nélkül:
   1. a társaság tevékenységi körébe eső üzletszerű tevékenységet saját nevében nem folyatathat,
   2. nem lehet korlátlanul felelős tagja és tisztségviselője a társaság tevékenységi körébe felvett, ugyanolyan tevékenységet folytató más társaságnak.
7. nem lehet vezető tisztségviselő a társaságéhoz hasonló tevékenységet folytató más gazdasági társaságban.

Amennyiben az ügyvezető ezen tilalmakat megszegi, úgy a társaság vele szemben:

* + kártérítést követelhet
  + kártérítés helyett követelheti, hogy az ügyvezető a saját részére kötött ügyletet engedje át, vagy
  + más számlájára kötött ügyleltből eredő hasznát adja ki a Társaságnak, vagy az arra vonatkozó követelést engedményezze a társaságnak.

1. Az ügyvezető gondoskodik a társaság üzleti könyveinek szabályszerű vezetéséről, továbbá az olyan nyilvántartás vezetéséről, amelyből a döntések tartalma, időpontja és hatálya, illetve a döntést támogatók és ellenzők számaránya (és amennyiben lehetséges a személye) megállapítható. Köteles az alapító kérésére a társaság ügyeiről felvilágosítást adni, a társaság üzleti könyveibe és irataiba való betekintést az alapító részére lehetővé tenni.
2. Az ügyvezető elkészíti a társaság mérlegét és vagyonkimutatását továbbá a közhasznúsági jelentést és ezeket az alapító elé terjeszti.

Az éves közhasznúsági jelentés-tervezet a Kszt. 19. §-ában foglaltak szerint tartalmazza:

- a számviteli beszámolót,

- a költségvetési támogatás felhasználását,

- a vagyonfelhasználással kapcsolatos kimutatást,

- a célszerinti juttatások kimutatását,

- a központi költségvetési szervtől, az elkülönített állami pénzalaptól, a helyi önkormányzattól, a kisebbségi települési önkormányzattól***,*** a települési önkormányzatok társulásától, és mindezek szerveitől kapott támogatás mértékét,

- a Társaság vezető tisztségviselőinek nyújtott juttatások értékét, illetve összegét,

- a közhasznú tevékenységről szóló rövid tartalmi beszámolót.

Az éves közhasznúsági jelentés elfogadása után abba bárki betekinthet, illetőleg abból saját költségére másolatot készíthet. A Társaság köteles a közhasznúsági jelentését a tárgyévet követő évben, legkésőbb június 30-áig a nyilvánosság számára elérhető módon, a Polgármesteri Hivatal hirdetőtábláján közzétenni.

1. Az ügyvezető a Társasággal egyetemlegesen felel harmadik személyekkel szemben a Cégbíróságon bejelentett adatok valótlansága esetén.
2. Az ügyvezető személyében vagy képviseleti jogában bekövetkező minden változást be kell jelenteni a Cégbíróságnak.
3. A Társaság felelős azért a kárért, amelyet az ügyvezető az ügykörébe eső tevékenységével harmadik személynek okoz.
4. A Társaság ügyvezetője:  **Basa István**

a.neve: Bakos Mária

lakcíme: 1078 Budapest, Hernád utca 35. III. em. 24.

1. A Társaság cégjegyzése akként történik, hogy a Társaság kézzel, vagy géppel írott előnyomott, illetve előnyomtatott elnevezése alá az ügyvezető önállóan írja alá a teljes nevét, a hiteles aláírási címpéldánynak megfelelően.
2. A tag a vezető tisztségviselő hatáskörét nem vonhatja el. A vezető tisztségviselő felelősségére a gazdasági társaságokról szóló törvény szabályai irányadók.
3. Az ügyvezető megbízása megszűnik:

a) a megbízás időtartamának lejártával;

b) az alapító által történő visszahívással,

c) lemondással,

d) elhalálozással;

e) a törvényben meghatározott kizáró okok bekövetkezésével.

# Az ügyvezető tisztségéről bármikor lemondhat, azonban ha a Társaság működőképessége ezt megkívánja, a lemondás csak annak bejelentésétől számított hatvanadik napon válik hatályossá, kivéve, ha a Társaság legfőbb szerve az új ügyvezető megválasztásáról már ezt megelőzően gondoskodott. A lemondás hatályossá válásáig az ügyvezető a halaszthatatlan döntések meghozatalában, illetve az ilyen intézkedések megtételében köteles részt venni.

1. Az ügyvezetőre vonatkozó összeférhetetlenségi szabályok:

- Legfeljebb három gazdasági társaságnál választható meg ügyvezetővé. A megválasztott személy az új tisztsége elfogadásától számított 15 napon belül azokat a társaságokat, amelyeknél már ügyvezető, írásban tájékoztatni köteles.

- Nem lehet ügyvezető az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.

- Akit valamely foglalkozástól jogerős bírói ítélettel eltiltottak, az ítélet hatálya alatt az abban megjelölt tevékenységet folytató társaságban nem lehet ügyvezető.

- A gazdasági társaság fizetésképtelenségének jogerős megállapítását (a felszámolás elrendelését) követő 3 évig nem lehet más gazdasági társaság ügyvezetője az, aki a felszámolást elrendelő jogerős végzés meghozatalának napját megelőző 2 évben legalább 1 évig a felszámolásra került társaságnál ügyvezető volt, kivéve, ha az ügyvezetői megbízatására kifejezetten a felszámolás elkerülése érdekében került sor.

- A gazdasági társaságnak a cégjegyzékből hivatalbóli törlési eljárás következtében történő törlését követő 2 évig nem lehet más gazdasági társaság vezető tisztségviselője az a személy, aki a törlést megelőző évben a törléssel megszűnt gazdasági társaságnak ügyvezetője volt.

# - A Társaság megszűntét követő két évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be - annak megszűntét megelőző két évben legalább egy évig - vezető tisztséget, amely az adózás rendjéről szóló törvény szerinti köztartozását nem egyenlítette ki.

1. A Társaság az ügyvezetőt, valamint e személy hozzátartozóját – a bárki által megkötés nélkül igénybe vehető szolgáltatások kivételével – cél szerinti juttatásban nem részesítheti.
2. A társaság végelszámolásának kezdő időpontjában az ügyvezető megbízatása megszűnt. A végelszámolás kezdő időpontjától, azaz 2010. január 1. napjától a cég önálló képviseleti joggal rendelkező vezető tisztségviselőjének a végelszámoló minősül.
3. A társaság végelszámolója 2010. január 1. napjától a társaság megszűnése napjáig - külön megbízási szerződés alapján - a korábbi vezető tisztségviselő Basa István (anyja neve: Bakos Mária, lakcíme: 1078 Budapest, Hernád utca 35. III. em. 24.)
4. Az alapító okirat ügyvezetőre vonatkozó rendelkezései 2010. január 1. napjától a végelszámoló személyére vonatkoznak.

Felügyelő Bizottság:

1. A Társaságnál Felügyelő Bizottság létrehozása kötelező.
2. A Felügyelő Bizottság tagjai:

I. **Szokol András** **Tibor** elnök

a.neve: Vanyik Terézia

lakcíme: 1071 Budapest, Damjanich u. 40. I. emelet 2.

II. **Dr.** **Svéda Erzsébet**

a.neve: Erdei Erzsébet

lakcíme:  1112 Budapest, Igmándi u. 41. IV. emelet 3.

III. **Hock-Sirsom Nándor**

a.neve: Péter Lujza

lakcíme: 2144 Kerepes, Nyárfa utca 17.

1. A Felügyelő Bizottság testületként jár el, tagjait az alapító határozott időre, 2010. október 4-ig választja. A Felügyelő Bizottság tagjai önmaguk közül elnököt (szükség esetén elnök-helyettest vagy elnökhelyetteseket) választanak.
2. A Felügyelő Bizottságnak nem lehet elnöke, vagy tagja az a személy aki:
   1. a Társaság ügyvezetője
   2. a Társasággal a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást
   3. a Társaság cél szerinti juttatásából részesül
   4. az a.)-c.) pontokban meghatározott személyek hozzátartozója

Nem lehet a felügyelő bizottság tagja az:

- akit bűncselekmény elkövetése miatt jogerősen szabadságvesztés-büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.

# - akit valamely foglalkozástól jogerős bírói ítélettel eltiltottak, az ítélet hatálya alatt az abban megjelölt tevékenységet folytató közhasznú társaságban nem lehet a felügyelő bizottság tagja.

# A felügyelő bizottság tagja és azok közeli hozzátartozója [Ptk. 685. § b) pont] nem köthet a saját nevében vagy javára a gazdasági, illetve közhasznú társaság tevékenységi körébe tartozó ügyleteket.

# A gazdasági társaság vezető tisztségviselője és közeli hozzátartozója [Ptk. 685. § b) pont] ugyanannál a társaságnál a felügyelő bizottság tagjává nem választható meg.

A közhasznú szervezet megszűntét követő 2 évig nem lehet más közhasznú szervezet vezető tisztségviselője az a személy, aki olyan közhasznú szervezetnél töltött be – annak megszűntét megelőző 2 évben legalább 1 évig – vezető tisztséget, amely az adózás rendjéről szóló törvény szerinti köztartozását nem egyenlítette ki.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

1. A Felügyelő Bizottság tagja megbízatásának ellátásáért díjazásban részesül.

.

1. A Felügyelő Bizottság hatásköre:
2. A Felügyelő Bizottság ellenőrzi a Társaság működését és ügyvezetését
3. A Felügyelő Bizottság bármikor jelentést kérhet a Társaság ügyvezetőjétől és felvilágosítást vezető beosztású alkalmazottjától
4. A Felügyelő Bizottság jogosult a Társaság könyveibe, nyilvántartásaiba és irataiba betekinteni, azokat megvizsgálhatja, illetve szakértőkkel megvizsgáltathatja.
5. A Felügyelő Bizottság köteles megvizsgálni az alapító elé terjesztett jelentéseket, a mérleget, az éves költségvetést és a közhasznúsági jelentést
6. Ha a felügyelő bizottság a közhasznú tevékenység folytatásának feltételeiről kötött szerződés megszegését észleli, köteles haladéktalanul az alapító döntését kérni.
7. A Felügyelő Bizottság működése:
8. A Felügyelő Bizottság szükség szerint ülésezik, de évente legalább egy ülést tart.
9. A Felügyelő Bizottság akkor határozatképes, ha összes tagja jelen van.
10. A Felügyelő Bizottság határozatait egyszerű szótöbbséggel, nyílt szavazással hozza
11. A Felügyelő Bizottság elnöke:
    * + Hívja össze a Felügyelő Bizottság üléseit és vezeti azokat. Az ülés összehívását – az ok és a cél megjelölésével – a felügyelő bizottság bármely tagja írásban kérheti az elnöktől, aki a kérelem kézhezvételétől számított 8 napon belül köteles intézkedni a felügyelő bizottság ülésének 30 napon belüli időpontra történő összehívásáról. Ha az elnök a kérelemnek nem tesz eleget, a tag maga jogosult az ülés összehívására.
      + Gondoskodik az ülések jegyzőkönyvének vezetéséről így különösen kijelöli a jegyzőkönyvvezetőt, levezeti a szavazást és megállapítja annak eredményét
      + Évente jelentést tesz az alapítónak a Társaság működéséről
12. Felügyelő bizottság hatáskörét és működésének részletes szabályait saját ügyrendje tartalmazza, amit saját maga állapít meg és az alapító hagy jóvá.
13. Ha a felügyelő bizottság tagjainak száma az alapító-okiratban meghatározott létszám alá csökken vagy nincs aki az ülését összehívja, a társaság ügyvezetése a felügyelő bizottság rendeltetésszerű működésének helyreállítása érdekében köteles értesíteni az alapítót.
14. A felügyelő bizottsági tagok korlátlanul és egyetemlegesen felelnek a közhasznú társaságnak az ellenőrzési kötelezettségük megszegésével okozott károkért.

Könyvvizsgáló:

1. A Társaságnál a könyvvizsgáló választása kötelező.
2. A Társaság könyvvizsgálója:

**MONETA Könyvvizsgáló és Adótanácsadó Korlátolt Felelősségű Társaság**

székhelye: 1188 Budapest, Bercsényi utca 29/a.

cégjegyzékszáma: 01-09-561335

könyvvizsgálói névjegyzék száma: 000233

Személyében is felelős kijelölt könyvvizsgáló:

**Tóth József**

a.neve: Szabó Ilona

lakcíme: 1188 Budapest, Bercsényi utca 29/a.

könyvvizsgálói névjegyzék száma: 002555

1. A könyvvizsgáló megbízása határozott időre 2010. október 4-ig szól.
2. Nem lehet könyvvizsgáló az a személy, aki:
3. A Társaság ügyvezetője
4. A Társasággal a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll,kivéve a bárki által megkötés nélkül igénybe vehető nem pénzbeli szolgáltatásokat, és a társadalmi szervezet által tagjának a tagsági jogviszony alapján nyújtott, létesítő okiratnak megfelelő cél szerinti juttatást
5. A Társaság cél szerinti juttatásából részesül.
6. Az a)-c) pontokban meghatározott személyek hozzátartozója.

Nem lehet könyvvizsgáló a Társaság alapítója. Nem választható könyvvizsgálóvá a Társaság felügyelő bizottsági tagja, valamint közeli hozzátartozója, továbbá a Társaság munkavállalója e minőségének megszűnésétől számított három évig.

Ha a könyvvizsgáló gazdálkodó szervezet, a személyi összeférhetetlenségi előírásokat a könyvvizsgálói tevékenységet végző személyen kívül a gazdálkodó szervezet alapítójára (vezető szervének tagjaira), vezető tisztségviselőjére és vezető állású munkavállalójára is alkalmazni kell.

A könyvvizsgálatért felelős személy a társaság részére más megbízás alapján munkát nem végezhet, és a könyvvizsgáló gazdálkodó szervezet is csak akkor láthat el más feladatot is, ha a megbízás tárgya nem érinti a könyvvizsgálónak a Gt. 41. § (4) bekezdésben megjelölt, szerződésben foglalt feladatait.

1. A könyvvizsgáló személyére az ügyvezető a felügyelő bizottság egyetértésével tesz javaslatot az alapítónak.
2. A könyvvizsgáló díjazásáról az alapító dönt.
3. A Társaság a számviteli törvény szerinti beszámoló valódiságát és jogszabályszerűségét könyvvizsgálóval köteles ellenőriztetni. A könyvvizsgáló véleményének meghallgatása nélkül a számviteli törvény szerinti beszámolóról a Társaság alapítója nem hozhat döntést. Emellett a könyvvizsgáló a Társaság alapítója elé terjesztett minden lényeges üzleti jelentést köteles megvizsgálni abból a szempontból, hogy az valós adatokat tartalmaz-e, illetve megfelel-e a jogszabályi előírásoknak.
4. A könyvvizsgáló betekinthet a Társaság könyveibe, az ügyvezetőtől, a felügyelő bizottság tagjaitól, illetve a Társaság munkavállalóitól felvilágosítást kérhet, a Társaság bankszámláját, pénztárát, értékpapír- és áruállományát, szerződéseit megvizsgálhatja.
5. A könyvvizsgáló köteles a Társaság ügyeivel kapcsolatos üzleti titkot megőrizni.

**VI.**

**A TÁRSASÁG MEGSZŰNÉSE**

1. A társaság megszűnik, ha:
   1. Az alapító elhatározza jogutód nélküli megszüntetését.
   2. Más társasággal egyesül, abba beleolvad, szétválik, vagy más társasági formába alakul.
   3. A Cégbíróság megszűntnek nyilvánítja.
   4. A Bíróság felszámolási eljárás keretében megszünteti.

# A Társaság gazdasági társasággá nem alakulhat át, csak közhasznú társasággal egyesülhet, illetve csak közhasznú társaságokká válhat szét.

1. A Társaság jogutód nélküli megszűnése esetén az alapító részére a tartozások kiegyenlítését követően csak a törzsbetétje alapításkori értéke adható ki, az ezt meghaladóan megmaradt vagyont az alapító döntésének megfelelően a társaság főtevékenysége szerinti hasonló közhasznú tevékenységre kell fordítani.

**VII.**

**VEGYES RENDELKEZÉSEK**

1. A társadalmi közös szükséglet kielégítéséért felelős szerv: BUDAPEST FŐVÁROS VII. KERÜLET ERZSÉBETVÁROS ÖNKORMÁNYZAT (címe: 1073 Budapest, Erzsébet krt. 6.)
2. Az alapító kijelenti, hogy a Társaság által végzett közhasznú szolgáltatásokból bárki részesülhet.
3. Alapító kijelenti, hogy a társaság gazdálkodása során elért nyereségét nem osztja fel, azt kizárólag közhasznú céljainak elérésére fordítja.
4. Alapító jelen alapító okiratban vállalja, hogy – külön közhasznú szerződés alapján – pénzbeli támogatással hozzájárul a társaság közhasznú tevékenységének folytatásához.
5. Alapító jelen alapító okirat aláírásával kötelezettséget vállal arra, hogy a Társaság szervezete pártoktól független és azoknak sem közvetve, sem pedig közvetlenül anyagi, vagy egyéb támogatást nem nyújt, illetve közvetlen politikai tevékenységet nem folytat.
6. Alapító kijelenti, hogy az 1997. évi CLIV. tv. alapján a Társaság kiemelkedően közhasznú tevékenységet végez, mivel

* Tevékenysége során olyan az 1105/1995.(XI.1.) Korm. határozatban megfogalmazott szolgáltató jellegű – kivéve a hatósági jellegű államigazgatási ügyek csoportját – közfeladatot lát el, amelyről a helyi önkormányzatokról szóló törvény 8. §-a szerint az alapító helyi önkormányzatának kell gondoskodnia (gondoskodás a közbiztonság helyi feladatairól).
* Tevékenységének és gazdálkodásának legfontosabb adatait az alapító „Erzsébetváros” c. helyi lapjában rendszeresen közzéteszi, nyilvánosságra hozza.

1. A Társaság működésével kapcsolatosan keletkezett iratokba való betekintésének rendjére és nyilvánosságára vonatkozó szabályok:
2. A társaság közhasznú működésével kapcsolatosan keletkezett valamennyi irataiba való betekintést minden állampolgár részére biztosítani.
3. A Társaság közhasznú működésével kapcsolatosan keletkezett iratokba való betekintés lehetőségéről, pontos helyéről és időpontjáról az állampolgárokat a kerületi lapban rendszeresen tájékoztatni kell. A tájékoztatásról a Társaság ügyvezetője gondoskodik az erre irányuló kérelem beérkezését követő 5 munkanapon belül.
4. A Társaság működésének, szolgáltatási igénybevétel módjának, beszámolói közlésének nyilvánosságára vonatkozó szabályok:
5. A Társaság működése nyilvános, azt minden állampolgár megismerheti.
6. A társaság közhasznú működésével kapcsolatos szolgáltatások igénybevétele lehetőségének módját a kerületi lapban és a Polgármesteri Hivatal hirdetőtábláján nyilvánosságra kell hozni. A nyilvánosságra hozatalról a Társaság ügyvezetője gondoskodik.
7. A Társaság közhasznú működésével összefüggő szolgáltatásokat, cél szerinti támogatásokat, egyéb támogatási lehetőségeket, továbbá azok mértékét és igénybevételének feltételeit a kerületi lapban és a Polgármesteri Hivatal hirdetőtábláján rendszeresen közölni kell. A nyilvánosságra hozatalról a Társaság ügyvezetője gondoskodik.
8. A Társaság befektetési tevékenységet nem folytat.
9. A szerződést, amelyet a Társaság a társadalmi közös szükséglet kielégítéséért felelős szervvel köt a közhasznú tevékenység folytatásának feltételeiről, a megkötésétől számított harminc napon belül a cégbíróságon letétbe kell helyezni a nyilvánosság biztosítása érdekében.
10. A Társaság és a tagja között létrejövő szerződést a szerződés aláírásától számított harminc napon belül a cégbíróságon a cégiratok közé letétbe kell helyezni. Ez a rendelkezés nem irányadó abban az esetben, ha a Társaság és a tag a társaság tevékenységi körébe tartozó, a létesítő okirat által meghatározott szokásos nagyságrendű szerződést köt.

Szokásos nagyságrendű szerződésnek kell tekinteni az 1.000.000 Ft összeget meg nem haladó szerződést.

1. A Társaság köteles az okirat aláírásától számított harminc napon belül a cégbírósághoz - letétbe helyezés céljából - benyújtani azt az okiratot is, amely bárki javára ingyenesen vagyont juttat, feltéve, hogy annak összege (értéke) az egymillió forintot meghaladja. Az összeghatár szempontjából a két éven belül ugyanannak a személynek vagy szervezetnek nyújtott juttatásokat össze kell számítani.
2. A Társaság alapítója szabályzatot alkot az ügyvezető, a felügyelő bizottsági tagjai és más, a legfőbb szerv által meghatározott vezető állású munkavállalói javadalmazása módjának, mértékének főbb elveiről, annak rendszeréről. A szabályzatot az elfogadásától számított harminc napon belül a cégiratok közé letétbe kell helyezni. A szabályzatban foglaltak alapján a legfőbb szerv kizárólagos hatáskörébe tartozik a szabályzattal érintett személyi kör javadalmazásának (így különösen díjazásának, munkabérének, végkielégítésének, egyéb juttatásainak) megállapítása.
3. Az Alapító Okiratban nem szabályozott kérdésekben a Ptk., a Gt., a Kszt. valamint az Áht. rendelkezései az irányadók.

Budapest, 2005. október 4.

**Alapító képviseletében:                               Hunvald György s.k.**

**polgármester**

Az Alapító Okiratot ellenjegyezem:

##### Dr. Kálmán Zsuzsanna s.k.

**jegyző**

|  |
| --- |
| Ellenjegyzem:  dr. Bálint Tibor ügyvéd s.k.  Dr. Bálint Tibor Ügyvédi Iroda   (1052 Budapest, Régiposta utca 12. I/3.)  Ellenjegyzés dátuma: 2005. október 4. |

***ZÁRADÉK:***

###### A jelen egységes szerkezetű alapító okirat módosítása megfelel a Képviselő-testület 22/2010. (III. 5.) számú határozatában foglaltaknak.

###### Budapest, 2010. március 5.

|  |  |
| --- | --- |
|  | ...............................................Basa Istvánvégelszámoló |