

**KULTURÁLIS ÖRÖKSÉGVÉDELMI HIVATAL** Üi.sz.: **460/1647/1/2010**

**Közép-magyarországi Iroda** Üi.: Sajti Zsuzsanna

1014 Budapest, Szentháromság tér 6. II. emelet Tárgy: **Budapest, VII.**

Levélcím: 1535 Budapest, 1. Pf.: 873. **Király u. 15. sz.**

Telefax: 224-5265 emléktáblák elhelyezése, az egykori gettó határát jelző emlékhely kialakítása

Műemléki tsz: **15593**

# HATÁROZAT

Az ÓVÁS! Közhasznú Egyesület, Perczel Anna elnök (1026 Budapest, Branyiszkó út 13/a.) kérelmezőnek engedélyezem, hogy a BudapestVII. kerület Király u. 15. sz. 34184 hrsz. ingatlanon az egykori gettó határát jelző emlékhely kialakítása során az utcai homlokzaton, valamint a hátsó udvari falon 2 db rozsdamentes acél emléktáblát helyezzen el a Zoltán Tamás ötvös iparművész által 2010. február hóban készített dokumentáció szerint.

Az emléktáblák csak a tulajdonos hozzájárulásával helyezhetők el.

Az engedélyezett munka csak határozatom jogerőre emelkedése után kezdhető meg. Az engedély jogerőre emelkedéséről a záradékolt dokumentáció megküldésével értesíteni fogom.

Ez az örökségvédelmi hatósági engedély a végrehajthatóságától számított 1 év elteltével érvényét veszti.

Az engedélyezett munkák elkészültét a befejezésétől számított 15 napon belül a műemlék állapotában bekövetkezett változást dokumentáló 1 sorozat fénykép csatolásával hatóságomhoz be kell jelenteni.

A bejelentés elmulasztása az engedély nélküli használat jogkövetkezményeit vonja maga után.

Az engedélyezettől eltérő munkát csak hatóságom újabb előzetes engedélye alapján szabad végezni.

E határozat ellen a kézhezvételtől számított 10 munkanapon belül a Hivatal elnökéhez címzett, de hatóságomnál benyújtandó 5.000,- Ft-os illetékbélyeggel ellátott fellebbezéssel lehet élni.

## INDOKOLÁS

A szomszédos Király u. 34200 hrsz. (un. Gozsdu-udvar) felújítása és a csatlakozó 34185 hrsz. ingatlan beépítése során a Király u. 15. sz. alatti ingatlan hátsó telekhatárán húzódó kerítésfal bontásra került. A Gozsdu-udvar II. sz. épületegyüttes használatbavételekor építtetőt a falszakasz rekonstrukciójára köteleztem. A kerítésfal visszaépítése megtörtént. Az ÓVÁS! Közhasznú Egyesület engedélyt kért hatóságomtól a VII. kerületi Önkormányzat tulajdonában álló ingatlanon két db emléktábla elhelyezésére.

A kérelmezett emléktáblák elhelyezése nem építési engedély köteles, de mivel védetté nyilvánított kulturális örökségi elem jellegét és megjelenését érinti, ezért az örökségvédelmi hatóság engedélye szükséges hozzá.

A kérelmet és mellékleteit átvizsgálva megállapítottam, hogy az emlékhely kialakítása és a két emléktábla elhelyezése a műemléképület homlokzati, ill. udvari részleteinek figyelembevételével történik, a táblák a történeti emlékhely méltó megjelenését szolgálják.

Kérelmező a táblák elhelyezésére a tulajdonosi hozzájárulást a VII. kerület Erzsébetváros Önkormányzat Képviselő testületétől megkérte. A táblák kihelyezése a Képviselő testület jóváhagyását követően történhet.

Fentiek miatt a *Kulturális* *Örökségvédelmi Hivatal eljárásaira vonatkozó szabályokról* szóló10/2006. (V. 9.) NKÖM rendelet 9. § (1) bekezdés alapján az engedélyt megadtam.

Hatáskörömet *A Kulturális Örökségvédelmi Hivatal létrehozásáról* szóló, többször módosított 308/2006. (XII. 23.) Korm. rendelet 1. § (1) bekezdés a) pontja, illetékességem az idézett rendelet 1. számú mellékletének 3. pontja állapítja meg.

A fellebbezési lehetőséget a Ket. 98. § (1) – (4) bekezdései, valamint a 99. § (1) bekezdése alapján adtam meg.

A fellebbezési illeték mértékét *az illetékekről* szóló többször módosított 1990. évi XCIII. évi törvény 29. § (2)bekezdéseialapján állapítottam meg.

Budapest, 2010. február 23.

A kiadmány hiteléül: Boór Judit s.k.

Kubicza Imréné irodavezető

Erről értesül:

ÓVÁS! Közhasznú Egyesület kérelmező

Perczel Anna elnök

1026 Budapest, Branyiszkó út 13/a.

Queen House Kft. építtető

1131 Budapest, Visegrádi u. 78.

VII. kerület Erzsébetváros Önkormányzat tulajdonos

Polgármesteri Hivatal

Gergely József alpolgármester

1073 Budapest, Erzsébet krt. 6.

VII. kerület Erzsébetváros Önkormányzat

Polgármesteri Hivatal, Művelődési Iroda

1076 Budapest, Garay u. 5.

Zoltán Tamás tervező

1071 Budapest, Bajza u. 4.

KÖH – Irattár, előadó, nyilvántartás